Avfallssug

Drift

Moderne byer trenger å redusere den økende veksten søppel ved gjenvinning og resirkulering, derfor finnes det tre ulike tanker; en for restavfall, en for plast og en for papir. For å hindre vond lukt er det designet en skuff i hver av tankene, slik at brukeren ikke er i direkte kontakt med oppbevart søppel. Avfallssugene tømmes da de er kvartfull og bli videre transportert gjennom et nettverk av underjordiske rør med en diameter på 508 millimeter og med total rørlengde på 12 430 meter. På grunn av varierende miljø og belastning varierer rørenes godstykkelse og ytre beskyttelse. Avfallssug tømmes kontinuerlig etter tur to ganger daglig og lagres ikke mer enn to dager i strekk. Ved hjelp av to vifter installert på 90 kilowatt som er fordelt på to fysiske nett fraktes avfallet ved hjelp av luft med en hastighet på 60 til 70 km/t. Ventilene åpnes i først tank til alt søppelet er sugd ut da vil ventilene stenges før neste tank åpnes. Det finnes bare en type avfall i rørene samtidig, det vil si at rørene kobles om avhengig av hvilket avfall som tømmes. Ved at en syklon bremser luften ved enden av rørene som gjør at avfallet ender opp i en terminal hvor det går videre inn i en komprimator. Plast og papir går til gjenvinning, mens restavfall går til forbrenning og blir til miljøvennlig avfallsenergi som brukes til strøm og fjernvarme. Denne formen for oppvarming sparer miljøet for CO₂ utslipp of svevestøv va da den erstatter oljefyring. Når containerne for det forskjellige søppelet er full kjører lastebiler produktet til siste stoppested. For å sikre at luften er støvfri og luktfri før den slippes ut igjen går luften gjennom flere stadier i et filtreringssystem og blir partikkelrenset.
En av fordelen med denne teknologien er at systemet er godt isolert slik at for eksempel lukt ikke skal ose ut, i tillegg er det svært miljøvennlig og er en stille og trygg prosess. Ved hjelp av avansert teknologi reduseres etterspørselen av menneskelig arbeid da det meste går på automatikk. På grunn av dette sparer man penger i lengden og man eliminerer dårlige arbeidsforhold. Siden avfallssugene er gravd under bakken unngår man problemer slik som skadedyr. En hver husstand som bruker systemet har avfallstanker innenfor en 100 meters radius, hvor størrelsen på tanken varierer ut fra antall husstander den brukes av. Det største avfallssuget som er installert brukes av 170 husholdninger og er på 7,7 kubikkmeter. Denne typen tank har god utnyttelse av lagringskapasitet ved hjelp av en siloskrue i bunnen som gjør at avfallet blir skrudd inn i rørnettverket. Det er også installert tanker som dekker 300 husstander, disse er plassert i prefabrikkerte betongkummer på 70 tonn. En utfordring ved dette avfallssugsystmet er at rør ikke kan installeres i bakker brattere enn fem grader da viftene ikke er sterke nok til å frakte søppelet frem.
Dette systemet ble oppfunnet for mange år siden og i dag finnes det over 700 installasjoner i 40 forskjellige land. Systemet er blant annet i drift på flere sykehus, flyplasser, leilighetsblokker og forretningsbygg over hele verden. Bergen er verdens første by til å få dekket hele sentrumskjernen med denne formen for avfallssystem, dette er det BIR som har ansvar for. Byen har 3 000 brukere i dag, men innen neste år vil det bli 10 000. Byer slik som Tromsø og Barcelona har også et slikt system levert av Envac Norge som er et datterselskap av Envac AB som er svensk. Selskapet står bak den teknologiske løsningen av avfallssug, og i tillegg har de ansvar for vedlikeholdet og driften av systemet i ti år.